Latvijas Nacionālais kultūras centrs

Latvijas Nacionālais kultūras centrs, reģistrācijas Nr.90000049726, juridiskā adrese: Pils laukumā 4, Rīgā, LV-1365, (turpmāk – Pasūtītājs), kura vārdā uz pilnvarojuma pamata rīkojas direktore Signe Pujāte, no vienas puses, un
AAS Izpildītājs, reģistrācijas Nr. _______________, adrese:__________________, (turpmāk – Izpildītājs), tā/s ______________( amats) ____________ (vārds, uzvārds) personā, kas darbojas uz ____________ pamata, no otras puses, turpmāk kopā saukti – Puses, savstarpēji vienojoties, noslēdz šāda satura līgumu, turpmāk - Līgums:
1. Līguma priekšmets
1.1. Izpildītājs piedalījies iepirkuma procedūras „Latvijas Nacionālā kultūras centra darbinieku veselības apdrošināšanas pakalpojumi” (identifikācijas Nr. LNKC 2015/16).
1.2. Pasūtītājs iegādājas, un Izpildītājs nodrošina veselības apdrošināšanu Pasūtītāja ierēdņiem un darbiniekiem (turpmāk – darbinieki) saskaņā ar iepirkuma tehnisko specifikāciju (Līguma 1.pielikums) (turpmāk – Pakalpojums), Veselības apdrošināšanas noteikumiem (turpmāk – Noteikumi), dokumentu, kas apliecina darījumu starp pusēm (turpmāk – Polise), Izpildītāja tehnisko un finanšu piedāvājumu iepirkumā (Līguma 3.pielikums).
2. Līguma darbības termiņš
2.1. Līgums ir spēkā vienu gadu no tā abpusējas parakstīšanas dienas.
3. Līguma summa un norēķinu kārtība
3.1. Kopējā līgumcena Līguma darbības periodā nevar pārsniegt EUR 213,43 (divi simti trīspadsmit eiro 43 centi) vienai personai. Rēķina kopējā summa ir Pasūtītāja iesniegtais darbinieku skaits, reizināts ar Apdrošināšanas prēmiju par Pakalpojumu vienai personai (darbiniekam). Līguma kopējā summa ir EUR _______________________________ (__________ eiro un __ centi), tajā skaitā visi normatīvajos aktos noteiktie nodokļi.
3.2. Pasūtītājs pēc Līguma noslēgšanas maksā par Pakalpojumu saskaņā ar Izpildītāja iesniegtu rēķinu ne vēlāk kā 10 (desmit) darba dienu laikā no Izpildītāja rēķina iesniegšanas Pasūtītājam, pārskaitot attiecīgo summu uz Izpildītāja rēķinā norādīto bankas kontu.
3.3. Līguma kopējā summā iekļautas visas izmaksas, kas saistītas ar Pakalpojuma sniegšanu, tajā skaitā, bet ne tikai, personāla izmaksas, nodokļi, kā arī visas ar tehniskajā specifikācijā noteikto prasību izpildi netieši saistītās izmaksas (Veselības apdrošināšanas karšu (turpmāk – Kartes) sagatavošana, administratīvās izmaksas, transporta pakalpojumi u.c.) līdz Līguma izpildei. Izpildītājam nav tiesību pieprasīt papildu samaksu par jebkādām citām tā veiktajām izmaksām, kas pārsniedz šajā Līgumā noteikto Līguma kopējo summu.
4. Pušu tiesības un pienākumi
4.1. Izpildītāja pienākumi:
4.1.1. 5 (piecu) darba dienu laikā no Karšu sagatavošanai nepieciešamās informācijas saņemšanas iesniegt Pasūtītājam rēķinu;
4.1.2. 10 (desmit) darba dienu laikā no Karšu sagatavošanai nepieciešamās informācijas saņemšanas, izgatavot un iesniegt Pasūtītājam Kartes, kā arī citus Izpildītāja sagatavotos materiālus, kas papildina Karti un paredzēti darbiniekiem lietošanai (piemēram, īss programmas apraksts, līgumiestāžu saraksts un Izpildītāja kontaktinformācija);
4.1.3. gadījumos, kad darbinieki ir saņēmuši veselības aprūpes pakalpojumus un par šiem pakalpojumiem norēķinājušies ar personīgajiem līdzekļiem, veikt ar veselības aprūpi saistīto izdevumu atmaksu, pamatojoties uz Izpildītājam iesniegtajiem dokumentiem, tai skaitā atlīdzības pieteikumu, uz atlīdzības pieteikumā norādīto darbinieka bankas kontu ne vēlāk kā 15 (piecpadsmit) kalendāro dienu laikā Līgumā minētajos gadījumos un apmērā;
4.1.4. ne vēlāk kā 30 (trīsdesmit) kalendāro dienu laikā, skaitot no dienas, kad darbinieka, ar kuru izbeigtas darba tiesiskās attiecības vai civildienesta attiecības, Karte atgriezta Izpildītājam, veikt neizmantotās (atlikušās) prēmijas aprēķinu un ieturēt to kā avansu turpmākajiem prēmiju maksājumiem;
4.1.5. 5 (piecas) darba dienas pirms Polises termiņa beigām atmaksāt Pasūtītājam neizmantotās (atlikušās) prēmijas, pārskaitot attiecīgo summu uz Pasūtītāja norādīto Valsts kases kontu;
4.1.6. ne retāk kā reizi 4 (četros) mēnešos rakstveidā informēt Pasūtītāju par grozījumiem līgumiestāžu sarakstā;
4.1.7. sniegt Pakalpojumu atbilstoši Līguma noteikumiem;
4.1.8. sniegt konsultācijas par veselības apdrošināšanas polises lietošanu Pasūtītāja telpās, saskaņojot ar Pasūtītāja pārstāvi konsultācijas sniegšanas laiku;
4.1.9. darbinieku sensitīvos datus izmantot tikai Līgumā minētā Pakalpojuma sniegšanai un saistību izpildei – saskaņā ar Fizisko personu datu aizsardzības likumu un citiem normatīvajiem aktiem.
4.2. Pasūtītāja pienākumi:
4.2.1. 5 (piecu) darba dienu laikā no Līguma noslēgšanas iesniegt Izpildītājam Karšu un rēķina sagatavošanai nepieciešamo informāciju;
4.2.2. reizi mēnesī aktualizēt informāciju par jaunpieņemtajiem darbiniekiem un darbiniekiem, ar kuriem izbeigtas darba tiesiskās attiecības vai civildienesta attiecības, un informēt par to Izpildītāju;
4.2.3. ievērot Polises un Līguma nosacījumus, kā arī iepazīstināt darbiniekus ar Kartes lietošanas noteikumiem;
4.2.4. izsniegt Darbiniekiem tiem paredzētās Kartes un citus Izpildītāja sagatavotos materiālus, kas papildina Karti un paredzēti Darbiniekiem lietošanai (piemēram, īss programmas apraksts, līgumiestāžu saraksts un Izpildītāja kontaktinformācija);
4.2.5. nodrošināt Izpildītāja noteiktā pārstāvja iekļuvi telpās konsultāciju sniegšanai darbiniekiem par pakalpojumiem;
4.2.6. veikt samaksu par Pakalpojumu Līgumā noteiktajā kārtībā.
4.3. Pušu pārstāvji abpusēji paraksta nodošanas un pieņemšanas aktu par Karšu saņemšanu.
5. Pušu atbildība
5.1. Ja Izpildītājs nokavējis Karšu sagatavošanas un iesniegšanas termiņu vairāk par 5 (piecām) darba dienām, Izpildītājs pēc Pasūtītāja pieprasījuma 5 (piecu) darba dienu laikā atmaksā Pasūtītājam samaksāto summu.
5.2. Par Pakalpojumu sniegšanas vai citu Līgumā noteikto saistību kavējumu Izpildītājs maksā Pasūtītājam līgumsodu 0,5 procentu apmērā no attiecīgo darbu atlīdzības par katru kavēto darbu izpildes dienu.
Par atlīdzības apmaksas termiņa kavējumu Pasūtītājs maksā Izpildītājam līgumsodu 0,5 apmērā no neapmaksātās naudas summas par katru maksājuma kavējuma dienu.
Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes. Līgumsoda samaksa nav uzskatāma par zaudējumu atlīdzināšanu.
Ja Izpildītājs ir personu apvienība, tad visi personu apvienības dalībnieki par Līgumā norādīto saistību izpildi atbild solidāri.
5.6. Pasūtītājs nav atbildīgs par darbinieku pārtērētajiem apdrošinājuma summu limitiem.
6. Izdevumu atmaksa
6.1. Par Izpildītāja līgumiestādēs saņemtajiem pakalpojumiem, par kuriem saskaņā ar Noteikumiem ir apņēmies maksāt Izpildītājs, atmaksa tiek veikta pilnā apmērā, uzrādot Karti.
6.2. Darbinieki programmas ietvaros ir tiesīgi saņemt pakalpojumus arī iestādēs, kas nav Izpildītāja līgumiestāžu sarakstā.
6.3. Lai saņemtu atmaksu, darbinieki ne vēlāk kā trīs mēnešu laikā pēc tam, kad saņemts attiecīgais pakalpojums, iesniedz Izpildītājam atbilstoši visām Polisē un Noteikumos minētajām prasībām noformētu kases čeku vai stingrās uzskaites kvīti, apdrošināšanas gadījuma iestāšanos apliecinošu medicīniska dokumenta oriģinālu vai kopiju, kā arī pilnībā aizpildītu atlīdzības pieteikuma formu.
6.4. Ārpus Izpildītāja līgumiestādēm saņemto pakalpojumu cena tiek atlīdzināta saskaņā ar Izpildītāja piedāvāto pakalpojumu izcenojumiem.
6.5. Gadījumā, ja Līguma darbības laikā Izpildītāja līgumiestādē ir mainījusies pakalpojuma cena, bet Izpildītājs un līgumiestāde izmaiņas nav nostiprinājuši sadarbības līgumā, Izpildītājs apņemas nodrošināt Polisē noteikto pakalpojuma cenu atlīdzināšanu.
6.6. Atmaksas izmaksas atteikumam jābūt skaidri formulētam un pamatotam atbilstoši Polisei un Noteikumiem.
7. Līguma izbeigšana
7.1. Pasūtītājam ir tiesības vienpusēji izbeigt Līgumu, par to 15 (piecpadsmit) kalendārās dienas iepriekš rakstiski informējot Izpildītāju.
7.2. Ja Pasūtītājs izbeidz Līgumu, Izpildītājs 10 (desmit) darba dienu laikā atmaksā Pasūtītājam neizmantoto (atlikušo) prēmijas daļu likumā „Par apdrošināšanas līgumu” noteiktajā kārtībā.
7.3. Pirms termiņa izbeidzot Līgumu un Polisi, spēku zaudē arī visas saskaņā ar šo Līgumu izsniegtās Kartes.
7.4. Līgumu var izbeigt, Pusēm rakstveidā vienojoties.
7.5. Līguma darbības laikā Izpildītājs nedrīkst bez Pasūtītāja rakstveida piekrišanas grozīt, mainīt vai papildināt Līguma noslēgšanas brīdī spēkā esošos Noteikumus. Līgumiestāžu saraksta vai sniegto pakalpojumu klāsta paplašināšana vai uzlabošana, nevar būt iemesls prasījumam palielināt apdrošināšanas Tehniskajā specifikācijā noteikto Prēmijas lielumu vienam darbiniekam vai mainīt maksāšanas kārtību.
8. Konfidencialitātes noteikumi
8.1. Puses bez otras Puses rakstveida piekrišanas neizpauž jebkādu informāciju par otru Pusi, ko tā ieguvusi Līguma izpildes gaitā, izņemot Līguma 8.2.punktā noteiktajos gadījumos. Šis nosacījums ir spēkā, gan Līguma izpildes laikā, gan arī pēc Līguma darbības termiņa izbeigšanās.
8.2. Ja Līguma 8.1.punktā minēto informāciju pieprasa normatīvajos aktos noteiktas institūcijas, kurām uz to ir tiesības, jebkurai Pusei ir tiesības izpaust šādu informāciju bez otras Puses iepriekšējas piekrišanas.
9. Nepārvarama vara
9.1. Puses tiek atbrīvotas no atbildības par Līguma saistību pilnīgu vai daļēju neizpildi, ja tā radusies nepārvaramas varas dēļ, kuru Puses nevarēja paredzēt, novērst un ietekmēt un par kuras rašanos tās nenes atbildību. Nepārvarama vara šā Līguma izpratnē ir stihiskas nelaimes, kara darbības, avārijas, katastrofas, epidēmijas, streiki vai iekšējie nemieri u.tml.
9.2. Puses ne vēlāk kā 3 (trīs) darba dienu laikā brīdina otru Pusi par šādu apstākļu sākšanos (iestāšanos), veic visus iespējamos pasākumus, lai nepieļautu zaudējumu rašanos otrai Pusei un vienojas par Līguma saistību izpildes atlikšanas vai izbeigšanas procedūru.
10. Noslēguma noteikumi
10.1. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta, strīdi tiek risināti tiesā normatīvajos aktos paredzētajā kārtībā.
10.3. Līgumu var grozīt ar Pušu rakstveida vienošanos, kas pievienojamas Līgumam kā pielikumi un kļūst par šī Līguma neatņemamu sastāvdaļu.
10.4. Pasūtītāja pārstāvis ir _________________.
10.5. Izpildītāja pārstāvis ir ________________.
10.6. Pusēm ir pienākums nekavējoties informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Līgumā noteiktajiem Pušu pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.
10.7. Ja rodas pretrunas starp Polisi, Noteikumiem un Līgumu, tad noteicošais ir Līgums.
10.8. Līgums sagatavots uz ____ (___________) lapām, tajā skaitā Līguma 1.pielikums „Tehniskā specifikācija”, Līguma 2.pielikums, „Tehniskais un Finanšu piedāvājums”, kas ir neatņemamas šī Līguma sastāvdaļas, 2 (divos) eksemplāros, no kuriem viens ir Pasūtītājam un otrs – Izpildītājam.
PASŪTĪTĀJS:
Latvijas Nacionālais kultūras centrs
Adrese: Pils laukumā 4, Rīgā, LV-1365
Reģ. Nr.90000049726
Valsts Kase
Konta Nr.LV87TREL2220553004000
Kods: TRELLV22
Direktore
S.Pujāte
|
IZPILDĪTĀJS
Adrese:
Reģ. Nr.
Banka:
Konta Nr.
Kods:
|
|